Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=16609
Timestamp: 2019-09-23 12:07:39+00:00
Document Index: 960162

Matched Legal Cases: ['§ 10', '§ 3', '§13', '§ 11', '§ 6', '§ 5', '§ 3', '§ 13']

Schválené: 17.3.2016
Vyhlásené: 21.3.2016
Účinnosť: 5.4.2016
Platné do: 21.2.2017
Nahradené: 175/2017
Všeobecne záväzné nariadenie mesta Hlohovec č. 158/2016
Trhový poriadok – Farmárske trhy.
Týmto všeobecne záväzným nariadením (ďalej len „VZN“) Mesto Hlohovec vydáva trhový poriadok pre príležitostný trh – Farmárske trhy v Hlohovci (ďalej len „Farmárske trhy“).
Verejným priestranstvom určeným pre Farmárske trhy je pre účely tohto VZN Nám. sv. Michala v Hlohovci, a to nehnuteľnosti v k.ú. Hlohovec, zapísané v LV č. 4800 ako pozemok registra C, parcela č. 4 o výmere 787 m2.
Neoddeliteľnou súčasťou tohto VZN je príloha č. 1 – mapový podklad vymedzujúci priestor Farmárskych trhov podľa predchádzajúcej vety.
Príležitostný trh – Farmárske trhy je ohradený, viditeľne označený vstupnou bránou s nápisom Farmárske trhy, pričom na informačnej tabuli je zverejnený Trhový poriadok, všetky povolenia nutné k prevádzke trhu ako aj mapa trhu so zoznamom druhov predávaných výrobkov a poskytovaných služieb.
Príležitostný trh slúži prednostne na predaj miestnej, regionálnej produkcie, potravinárskych výrobkov, vlastnej výroby remeselníkov, spojený s prípadnou prezentáciou ľudového remesla.
Predaj tovarov a poskytovanie služieb sa uskutočňuje v stánkoch.
1. Správu príležitostného trhu – Farmárske trhy vykonáva spoločnosť Farmárske trhy, s.r.o., Dolné Rudiny 2956/3, 010 01 Žilina, IČO: 47031514 (ďalej len „správca“), zodpovedný správca spoločnosti Farmárske trhy s kanceláriou v uvedenom sídle spoločnosti, kontakt: 0908 948516, 0908 983463, mail: ipocinek@farmarsketrhy.sk, info@farmarsketrhy.sk.
Správca je povinný zabezpečiť a kontrolovať dodržiavanie trhového poriadku a ostatných podmienok pri predaji výrobkov a poskytovaní služieb. Správca je povinný tento trhový poriadok zverejniť na Farmárskych trhoch na viditeľnom mieste.
d) zabezpečí rozmiestnenie stánkov
h) zabezpečí pre predajcov prístup k studenej vode, nádoby na odpad a následný odvoz odpadu,
i) zabezpečí elektrickú energiu a prípojky k jednotlivým predajným stánkom, prípadne predajným vozidlám spĺňajúce technicko-konštrukčné, prevádzkové a bezpečnostné požiadavky na prístup a pripojenie odberných zariadení, elektrických prípojok a spojovacích vedení.
Trhovým dňom je utorok príslušného kalendárneho mesiaca počas roka 2016 určený týmto VZN.
Termíny konania Farmárskych trhov sú dopredu stanovené, prejednané a schválené s príslušnými orgánmi nasledovne:
19.4., 17.5., 14.6., 12.7., 9.8., 6.9., 4.10. a 5.11. 2016.
Prevádzkový čas je od 06:00 hod. do 20:00 hod.
Predajný čas je od 08:00 hod. do 18:00 hod.
Zásobovanie je možné realizovať iba v režime pešej zóny v zmysle dopravného značenia podľa osobitného predpisu.2)
Spôsob určenia nájomného za predajné zariadenia
Nájomné za predajné zariadenie alebo prenajatú plochu sa určuje dohodou medzi predávajúcim a správcom trhu.
Predávať výrobky a poskytovať služby na Farmárskych trhoch možno len na základe povolenia vydaného Mestom Hlohovec, pričom je potrebný predchádzajúci súhlas vydaný správcom trhového miesta Farmárske trhy.
Na Farmárskych trhoch môžu na základe povolenia Mesta Hlohovec predávať
a) fyzické osoby a právnické osoby oprávnené na podnikanie podľa osobitných predpisov,3)4)
Mesto Hlohovec vydá na základe žiadosti o vydanie povolenia na predaj výrobkov a poskytovanie služieb na príležitostnom trhu povolenie žiadateľovi uvedenému v odseku 2, ktorý preukáže splnenie podmienok podľa § 10 zákona požadovanými dokladmi. 6) Prílohou k žiadosti o povolenie na predaj výrobkov a poskytovanie služieb na trhovom mieste sú doklady stanovené zákonom. 7)
Predaj možno uskutočňovať z predajných miest, ktorými sa rozumejú predajné stánky so stolmi, ktoré sú vlastníctvom správcu trhu a vyhovujú účelu na krátkodobý predaj na trhovom mieste.8)
V prípade predaja potravín a produktov, ktoré podliehajú špeciálnym hygienickým a veterinárnym požiadavkám, možno využiť vlastné predajné zariadenie, predajné motorové vozidlo k tomuto účelu prispôsobené. Mobilné zariadenia a pojazdné mobilné predajne musia byť schválené na predaj potravín, prípravu a predaj hotových pokrmov a nápojov podľa osobitného predpisu.9) 13) Zariadenia na prípravu a predaj hotových pokrmov a nápojov musia spĺňať všeobecné požiadavky na konštrukciu, usporiadanie a vybavenie potravinárskych prevádzok a niektoré osobitné požiadavky na výrobu a predaj tradičných potravín a na priame dodávanie malého množstva potravín.
Predajné miesto možno užívať len na účel, na ktorý bolo určené a každé predajné miesto musí byť vhodne a viditeľne označené menom a priezviskom, bydliskom alebo obchodným menom, adresou sídla alebo miestom podnikania a identifikačným číslom.
Podmienky predaja, povinnosti predávajúcich
1. Predajné stánky sú označené číselne, ich počet ako aj schémy ich umiestnenia zverejní správca trhového miesta na informačnej tabuli.
2. Predávajúci je povinný dodržiavať povinnosti stanovené v zákone. 10)
3. Ďalej je predávajúci povinný:
dodržiavať ostatné podmienky predaja výrobkov a poskytovania služieb podľa osobitných predpisov, 11) najmä
zabezpečiť pre zamestnancov vhodný kompletný pracovný odev, vrátane
jednorazových rukavíc pri výdaji pokrmov,
4. Predajca je priamo zodpovedný za kvalitu a nezávadnosť predávaných produktov.
5. Každý predajca je povinný pred začatím predaja na príležitostnom trhu Farmárske trhy písomne potvrdiť správcovi príležitostného trhu, že je oboznámený so schváleným trhovým poriadkom Farmárske trhy.
1. Na Farmárskych trhoch je povolené predávať výhradne tovar, ktorý tematicky zodpovedá charakteru farmárskeho trhu, vychádza z tradície slovenských pestovateľov, výrobcov, poľnohospodárov a remeselníkov a preferujú sa regionálne produkty:
a) produkty miestnej, regionálnej poľnohospodárskej výroby, t.j. ovocie a zelenina, orechy, jedlé strukoviny, mak, zemiaky, lesné plody, ktoré vyhovujú hygienickým požiadavkám v zmysle platných predpisov,
b) poľnohospodárske produkty, ktoré nie sú určené pre výživu ľudí – kvety, priesady, sadenice, ozdobné kry, semená kvetov a zeleniny,
c) obilniny a výrobky z nich, iné potravinárske výrobky v spotrebiteľskom balení,
d) mliečne produkty z ovčieho, kravského, kozieho mlieka – syry, jogurty a ostatné výrobky z mlieka, pri dodržaní teplotných požiadaviek na ich uchovávanie na mieste predaja, pochádzajúce od výrobcov schválených, resp. registrovaných príslušnou regionálnou veterinárnou a potravinou správou,
e) mäsiarske a údenárske výrobky z bravčového mäsa, hydiny a králikov, pri dodržaní teplotných požiadaviek na ich uchovávanie na mieste predaja a prislúchajúcich ustanovení osobitných predpisov,16) pochádzajúce od výrobcov schválených, resp. registrovaných príslušnou regionálnou veterinárnou a potravinovou správou,
f) vajcia ako registrovaný prvovýrobca pri dodržiavaní osobitných predpisov. 17)
g) ryby od registrovaných prvovýrobcov pri dodržiavaní osobitných predpisov. 18)
h) označené pekárenské a cukrárenské výrobky, chlieb, koláče, zákusky, cukrovinky a pečivo rôznych druhov, pochádzajúce od výrobcov registrovaných príslušnou regionálnou veterinárnou a potravinovou správou,
i) lesné plodiny po predložení potvrdenia o súhlase k ich odberu od príslušného vlastníka alebo správcu pozemku,
j) čerstvé huby, ak má predávajúci platné osvedčenie o odbornej spôsobilosti na nákup, predaj a spracúvanie húb,
k) včelie produkty, výrobky, včelí med bezchybný, zdravotne nezávadný, pochádzajúci od prvovýrobcov zaregistrovaných na príslušnej regionálnej veterinárnej a potravinovej správe,
l) spracované ovocie, zelenina - ovocné šťavy, mušty, sirupy, marmelády, džemy, čalamády, nakladaná zelenina, balená kyslá kapusta – vyrobené v prevádzkarni registrovanej na príslušnej regionálnej veterinárnej a potravinovej správe,
m) balené sušené ovocie, semená a orechy, označené predajcom a rokom zberu, pochádzajúce z prevádzkarne registrovanej na príslušnej regionálnej veterinárnej a potravinovej správe,
n) všeobecne známe liečivé rastliny, bylinky, čaje, koreniny a koreninové zmesi, pochádzajúce z prevádzkarne registrovanej na príslušnej regionálnej veterinárnej a potravinovej správe,
o) biopotraviny pochádzajúce od výrobcov schválených, resp. registrovaných príslušnou regionálnou veterinárnou a potravinovou správou,
p) ovocné liehoviny, bylinkové likéry, pivo z minipivovarov, víno regionálnych pestovateľov,
q) vianočné stromčeky – len s dokladom o ich nákupe, ozdobné vence, sviece a kahance,
r) vlastné po domácky vyrábané alebo spracované drobné umelecké, kuchynské predmety a drobné remeselné výrobky, sezónne, úžitkové a ozdobné predmety, hračky z dreva, košikárske výrobky a ostatné výrobky z prútia, peria a kože,
t) náradia a pomôcky pre farmárov.
Zákaz predaja na Farmárskych trhoch
Na trhovom mieste – príležitostnom trhu Farmárske trhy sa zakazuje predávať výrobky uvedené v zákone. 14)
1. Správca trhoviska pred začatím predaja na trhu a počas jeho priebehu zabezpečí zhromažďovanie zmesového komunálneho odpad - odpadu podobných vlastností a zloženia ako odpad z domácností na vyčlenených miestach, dostatočné množstvo odpadkových nádob a plastových vriec na odpad. Na základe dohody s oprávnenou osobou na zvoz a likvidáciu odpadu v meste Hlohovec zabezpečí jeho odvoz a likvidáciu v zmysle príslušných právnych noriem upravujúcich činnosť týkajúcu sa odvozu a likvidácie odpadu a pristavenie zberného kontajneru.
2. Správca trhoviska zaistí počas prevádzky farmárskych trhov udržiavanie poriadku, dodržiavanie základov hygieny primeraných k druhu prevádzky. Odpad vzniknutý počas predaja predávajúci povinne uloží do kontajnera, nádoby na to určenej a pripravenej.
6. Príprava hotových pokrmov, rýchle občerstvenie musí byť z predpripravených potravín alebo z polotovarov, t.z. predprípravu realizuje účelová potravinárska prevádzka, kde sú vytvorené hygienicky vyhovujúce podmienky s požadovaným technologickým zariadením a danú činnosť má schválenú príslušným regionálnym úradom verejného zdravotníctva. Podávanie pokrmov a nápojov sa môže len do jednorázových zdravotne bezpečných obalov, tanierov a pohárov. Pracovníci zodpovední za manipuláciu s potravinami musia mať potvrdenie o zdravotnej spôsobilosti a odbornú spôsobilosť.
9. Správca trhu zodpovedá za celkový poriadok celého trhového miesta – príležitostného trhu – Farmárske trhy, počas jeho konania a po ukončení konania trhu.
1. Toto VZN bolo schválené dňa 17.3.2016 a nadobúda účinnosť pätnástym dňom od vyvesenia na úradnej tabuli mesta.
6) § 3 ods. 4 písm. a) a b) zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších
8) §13 ods. 4 písm.a) zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
9) Príloha II, Kapitoly III Nariadenia Európskeho parlamentu a rady (ES) č. 852/2004 z 29. apríla 2004 o hygiene potravín.
10) § 11 ods. 1 zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších
14) § 6 zákona č. 178/1998 Zz. o podmienkach predaja výrobkov a poskytovania služieb na trhových miestach a o
zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších
16) Nariadenie vlády č. 359/2011 Z.z., ktorým sa ustanovujú požiadavky na niektoré potravinárske prevádzkarne a na malé množstvá.
17) § 5 Nariadenie vlády č. 360/2011 Z.z., ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam.
18) § 3 Nariadenie vlády č. 360/2011 Z.z., ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam,
19) Nariadenie Európskeho parlamentu a rady (ES) č. 852/2004 z 29. apríla 2004 o hygiene potravín ako aj požiadavky Potravinového kódexu SR a § 13 ods. 4 pism. a) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
Zverejnené 21.3.2016 -mm-
Aktualizované 24.1.2018 -mm-
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 23.09.2019 14:07:39
6875079